google/wiki40b huggingface dataset:
Claude Grahame-White

Tidlig liv

Claude Grahame-White ble født i Bursledon, Hampshire 21. august 1879, og gikk først på Bedford Grammar School. Han lærte å fly i 1895, og studerte ingeniørfag og senere startet han sin egen motorfabrikk.

Luftfartskarriere

Grahame-Whites interesse for flyvning ble tent da han så Louis Blériots kryssing av den Den engelske kanal i 1909. Dette fikk ham til å dra til Frankrike hvor han deltok på Reims Aviation Meet og møtte Blériot og begynte senere på hans flyskole i Buc.
Grahame-White var en av de første mennesker til å kvalifisere seg som pilot i England, og fikk Royal Aero Klubbs sertifikat Nr. 6, utstedt i april 1910. Han ble en kjent i England i april 1910 da han konkurrerte med den franske piloten Louis Paulhan for 10 000 pund som Daily Mail hadde satt opp for første flyvning mellom London og Manchester på under 24 timer. Selv om Paulhan vant prisen, ble Grahame White hyllet for sin prestasjon-
Den 2. juli 1910 vant Claude Grahame-White med sin Farman biplan, førstepremien på  1 000 pund for samlet varighet på en flyvning på 1 t. 20 min. 20 sek. i Midlands Aviation Meet i Wolverhampton. Det samme året som han vant Gordon Bennett AvIation Cup i Belmont Park, Long Island, New York, som han ble belønnet med Gullmedalje fra den Kongelige Aero Klubb.
Den 14. oktober 1910, mens han var i Washington, D.C. fløy Grahame-White sin Farman biplan over byen og landet på Pennsylvania Avenue nær det Hvite Hus. I stedet for å bli arrestert ble Grahame-White hyllet i aviser for sin prestasjon.
Han er kjent for aktiviteter knyttet til kommersialisering av luftfarten, og han var også involvert i arbeidet med å fremme den militære anvendelsen av fly før Første verdenskrig med en kampanje kalt "Wake Up Britain".Han eksperimentere også med montering ulike våpen og bomber i fly. Under selve krigen fløy han den første nattpatrulje, et oppdrag mot et forventet tyske raid. 5. september 1914
I 1911 etablerte han en flyskole på Hendon Aerodrome. I 1912 ga Grahame-White H. G. Wells hans første flytur. Hendon Aerodrome ble lånt til ut Admiralitetet (1916), og til slutt overtatt av RAF i 1919. Grahame-Whites Aerodrome ble kjøpt av RAF i 1925, etter en langvarig juridisk kamp. Etter dette mistet han sin interesse for flyvning og flyttet til Nice for å tilbringe sin alderdom der hvor han døde i 1959 etter å ha gjort en formue i eiendomsutvikling i UK og USA.
Hendon Aerodrome ble senere RAF Hendon men etter flyene sluttet der i 1960 ble den i stor grad bygget ut som et boligfelt som ble kalt Grahame Park i hyllest 
til Grahame-White. En original Grahame-White flyfabrikk ble flyttet for noen år siden til RAF Museum, hvor det huser fly fra Første verdenskrig. Det er kalt Grahame White Factory .

Publikasjoner

Så vel som hans suksess i luftfart, Claude Grahame-Hvit var en publisert forfatter som arbeider inkluderer:
Han har også bidratt til aviser, anmeldelser og magasiner, som arbeider med aeronautics i det militære og kommersielle områder.
Kirby's Dream Land 3

Handling

En dag blir Dream Lands magiske skjold knust av det svarte monsteret og skaper en stor uavbrutt skygge og da må Kirby beseire DeDeDe og mosteret en gang for alle å ta lyset og skjoldet tilbake til Dream Land.
Den egentlige sistebossen er egentlig ikke DeDeDe, men det svarte monsteret med ett øye som har kommet tilbake til tross for at han har blitt beseiret i Kirby's Dream Land 2.
Han dukket opp igjen i Kirby 64: The Crystal Shards der han var sistebossen, men forandret.
Anna Maria van Schurman

Biografi

Van Schurman ble født i Köln, og tilbrakte det meste av sitt liv i Utrecht i Nederland.
Hun opparbeidet seg språkkunnskaper i blant annet tysk, fransk, gammelgresk, latin, hebraisk, arameisk, arabisk, syrisk, persisk og etiopisk. Hun skrev lyrikk på fem språk, og forfattet dessuten en etiopisk grammatikk.
I 1636 studerte hun ved universitetet i Utrecht. Foruten å følge lukkede forelesninger, overvar hun også disputaser og foredrag som var åpne for alle. Hun studerte språkfag og medisin, men fremfor alt teologi.
I løpet av livet brevvekslet hun med en rekke fremtredende personer i Europa, deriblant Elisabeth Stuart, Simonds d'Ewes, Samuel Rutherford og Henrietta Maria av Frankrike. Hun spilte en nøkkelrolle i et nettverk av europeiske, lærde kvinner, som foruten henne bestod av blant andre Birgitte Thott, Christina av Sverige, Marie le Jars de Gournay, Batsua Makin og Dorothea Moore.
Gjennom bruk av syllogismer (en metode som også ble benyttet av de lærde i middelalderen), argumenterte van Schurman for at kvinner burde få utdanning innen alle felt, men ikke burde bruke sin utdanning i yrkeslivet, samt at utdanningen ikke burde blandes med deres hjemlige plikter.

Ettermæle

Den amerikanske kunstneren Judy Chicago ga van Schurman én av 39 plasser ved middagsbordet i kunstinstallasjonen The Dinner Party.
Lepivalgus

Levevis

Larven utvikler seg i morken ved. De voksne billene kan finnes på blomster, ofte flere sammen.

Utbredelse

Slekten er utbredt i Sørøst-Asia, med én art hver fra India, Borneo og Sumatra.
Helt perfekt

Sjanger og produksjonsform

Skuespillerne i Helt perfekt får ikke utlevert replikker eller dialogmanus, men improviserer frem dialogen og scenene ut fra et manus som kun inneholder historielinjer. Serien er en situasjonskomedie, innspilt i dogmestil og plasserer seg dermed i samme sjanger som blant annet den danske serien Klovn og de første sesongene av den amerikanske serien Ingen grunn til begeistring (Curb Your Enthusiasm). Britiske Kontoret (The Office), The Trip og amerikanske Arrested Development er andre eksempler på serier som også har formmessige likhetsstrekk.
Serien har blitt beskyldt for å kopiere den danske serien Klovn. På samme måte som Klovn ble beskyldt å kopiere den amerikanske serien Ingen grunn til begeistring (Curb Your Enthusiasm). Helt Perfekt har sine egne unike historier, men tilhører samme sjanger som Klovn og Ingen grunn til begeistring (Curb Your Enthusiasm) gjennom likhetstrekk i form, stil og tematikk. Eksempler på andre situasjonskomedier der hovedpersonen spiller seg selv, og som omhandler en del av de samme temaene, er Everybody Loves Raymond, The Ellen Show, Seinfeld, The Sarah Silverman Show og Louie CK.

Sesongene

Sesong 1 hadde premiere 21. september 2011 og avsluttet 23. november 2011. 
Sesong 2 hadde premiere 27. februar 2012 og avsluttet 7. mai 2012. 
Sesong 3 hadde premiere 4. mars 2013 og avsluttet 6. mai 2013. 
Sesong 4 hadde premiere 9. mars 2014 og avsluttet 18. mai 2014. 
Sesong 5 hadde premiere 1. mars 2015 og avsluttet 10. mai 2015. 
Sesong 6 hadde premiere 14. februar 2016 og avsluttet 24. april 2016
Bakkegråvikler

Utseende

En middelsstor (vingespenn 15-19 millimeter), gråspraglete vikler. Forvingen er lyst gråaktig med tre uregelmessige, mørkere tverrbånd. Noen individer er nesten ensfargede. Bakvingen er lyst gråbrun. Det er vanskelig å skille artene i slekten Cnephasia på ytre utseende.

Levevis

Larvene lever på blomsterhodene av ulike kurvplanter og også på soleier (Ranunculus spp.). De voksne sommerfuglene flyr i juni-juli, mest på litt fuktige enger.

Utbredelse

I nyere tid er arten bare funnet i Østfold i Norge. Den ble vurdert som Nær truet (NT) i den norske rødlisten fra 2015.
Repeater

En repeater i et data- eller telenettverk er en enhet som forsterker et signal for å sende det videre. Forsterkninger skjer begge veier, både på opplink og nedlink.
Dette brukes blant annet for å få en stabil linje over større avstander, for eksempel ved krysning av hav. Det finnes både analoge og digitale teknologier, og de brukes både på elektriske og optiske kabler, samt til radiokommunikasjon og kringkasting.
I mobiltelefoni brukes repeatere for å gi dekning der hvor signalstyrken ellers ville ha blitt for lav. Dette kan for eksempel være inne i bygninger, eller i tunneler. Utendørs brukes repeatere for å øke det geografiske dekningsområdet til en basestasjon, eller for å gi dekning inn i dalfører og rundt «topografiske hjørner».
Et radiorelé (reléstasjon) er et bindeledd i en sambandskjede. For å få signaler på begge sidene av et fjell for eksempel, setter man opp et relé på toppen av fjellet som begge sider av fjellet er koblet opp mot. Det brukes blant annet i Forsvaret.
Flukten til Amerika

Handling

En mor og far i krise blir observert av det vesle barnet, som de glemmer i tumultene, men han skjønner på sitt eget vis.
Dazed and Confused (film)

Handling

Det er 28. mai 1976, siste skoledag ved Lee High School i Austin, Texas. De nye seniorene forbereder seg til å trakassere neste semesters ferskinger. Samtidig forberedes det til fest hos en av elevene, men disse planene blir spolert da gutten som skal levere alt ølet ankommer for tidlig.
Handlingen utspiller seg i løpet av ett døgn.
Gipsvika

Gipsvika er en liten bukt nordvest i Sassenfjorden, og sørvest i Bünsow Land på Spitsbergen, Svalbard. Bukta lgger under fjellet Templet i øst. I botnen munner Gipsdalen med Gipselva ut, fra kilder nær Lomonosovfonna i nordøst. Området tilhører Sassen-Bünsow Land nasjonalpark.
Margit Johnsen

Torpedert i juni 1940

Johnsen seilte for rederiet Wilh. Wilhelmsen som salongpike. Hun tjenestegjorde om bord MS «Tudor», som ved det tyske angrepet på Norge 9. april 1940 var i Middelhavet. Den 12. juni gikk skipet i konvoi fra Gibraltar og 19. juni 1940 opplevde Johnsen å bli torpedert med MS «Tudor» nordvest av Kapp Finisterre på veg til Storbritannia. Johnsen og resterende mannskap, med unntak av én, overlevde torpederingen.

Etter verdenskrigen

Johnsen seilte i utenriksfart til rundt 1960. Hun giftet seg og tok etternavnet Godø.
Nyhedsavisen

Nyhedsavisen var en dansk landsdekkende husstandsomdelt gratisavis, som blr utgitt av 365 Media Scandinavia A/S. Det er et datterselskap av det islandske mediaselskapet Dagsbrun.
Avisen ble levert i Storkøbenhavn, Roskilde, Odense samt Århus . Dessuten kunne den bli hentet på trafikknutepunkter som for eksempel jernbane- og rutebilstasjoner samt på utvalgte postkontor. Avisen var dessuten tilgjengelig på forskjellige institusjoner som gymnas og handelsskoler.
Etter snaut to års drift fremkom det 31. august 2008 at avisen legges ned. I denne perioden hadde den tapt anslagsvis 655 millioner kroner.
Nyhedsavisen ble etablert med kapital fra islandske investorer, som trakk seg ut i januar 2008, noe som resulterte i en halvering av avisens redaksjonelle stab.
Anaesthetomorphus

Utseende

En nokså liten, gråbrun trebukk, dekkvingenes spiss er skittenhvit. Antennene er noe lengre enn kroppen.  Pronotum har rundede sider uten tenner.

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Arten lever i Kina og Japan.
Det sovjetiske krigsminnesmerket (Treptower Park)

Det sovjetiske krigsminnesmerke i Treptower Park i Berlin er en militærkirkegård som også fungerer som krigsmonument. Arkitekten bak minnesmerket var den sovjetiske Jakov Belopolsky. Monumentet er reist for å minnes 7 000 av de 80 000 sovjetiske soldatene som falt i slaget om Berlin i april-mai 1945. Det ble åpnet den 8. mai 1949, på dagen fire år etter at den annen verdenskrig sluttet. Anlegget var det sentrale krigsmonumentet i DDR.
Monumentet må ikke forveksles med det sovjetiske krigsminnesmerket i Tiergarten, bygget i 1945, eller det sovjetiske krigsminnesmerket i Schönholzer Heide i Pankow.

Oppbygging

Fokuset i minnesmerket er et monument av den sovjetiske skulptøren Jevgenij Vutsjetitsj (russisk: Евгений Викторович Вучетич): en 12 meter høy statue av en sovjetisk soldat med sverd som holder et barn, stående over et ødelagt hakekors. Inspirasjonen for statuen var den sovjetiske soldaten Nikolaj Masalov (1922–2001), som 30. april 1945 skal ha funnet en liten, tysk pike vandrende nær Potsdamer Platz under slaget om Berlin og bragte henne i sikkerhet. Til tross for rykter om at historien var sovjetisk propaganda (blant annet brukte en journalist et annet navn på pikens redningsmann ), så eksisterer det offisielle dokumenter som bekrefter minst fem episoder der sovjetiske soldater overleverte tyske barn til barnehjem under slaget om Berlin. Ved statuens fot er det et lite rom med mosaikker, der det er vanlig å legge ned kranser. 
Foran statuen er det et område omgitt av 16 steinsarkofager, en for hver av de 16 sovjetrepublikkene, med relieffer av militære scener og sitater fra Josef Stalin. Disse sitatene er på tysk på den ene siden og russisk på den andre. Området er det siste hvilested for 7 000 soldater fra Den røde armé. Det ligger 1000 menn begravet under hver av de fem grønne plenene midt i anlegget og 2000 menn begravet under statuen av den sovjetiske soldaten med sverd.
Ved den motsatte enden av det sentrale området i forhold til statuen er det en portal bestående av to stiliserte sovjetiske flagg av marmor hentet fra Adolf Hitlers ødelagte Rikskanselli. (Øvrig marmor fra bygningen ble brukt i byggingen av U-bane stasjonen Mohrenstraße, som lå ved siden av det tidligere kanselliet.) Flaggene er flankert av to statuer av knelende soldater.
Bortenfor flaggmonumentene er det annen skulptur av Moderlandet som gråter over tapet av sine sønner.
De senere år har anlegget gått igjennom en grundig renovasjon. I 2003 ble hovedstatuen fjernet og sendt til øya Rügen for oppussing. Den ble satt tilbake 4. mai 2004.
Sinober (farge)

Sinober er en rødfarge som utvinnes av mineralet sinober.
Hallefjorden

Hallefjorden er en 10 kilometer lang fjord langs kommunegrensen mellom Vanylven og Sande kommune på Sunnmøre. Fjorden går langs sørvestsiden av Gurskøya og nord for Brandalsstranda.
Fjorden har innløp i nordvest mellom Marøyna i vest og Hellebygda i øst og går først sørover. Rett sør for Marøyna ligger Åramsundet som går vest til Haugsfjorden. Like sør for Åramsundet ligger Åram og tvers over fjorden ligger bygda Larsnes. Ved Sørbrandal snur fjorden østover. Bjørlykkja ligger på sørsiden av fjorden. Fjorden ender mellom Koparneset i sør og Årvika i nord. Mellom disse to stedene er det fergeforbindelse.
Den største dybden i fjorden er 360 meter.
Videre østover ligger Rovdefjorden, mens Syvdsfjorden strekker seg sørover fra Koparneset.
Fylkesvei 61 går på Gurksøysiden av fjorden, mens fylkesvei 2 går langs sør- og vestsiden.
Lopez Lomong

Bakgrunn

Lopepe Lomong ble bortført under Den andre borgerkrigen i Sudan, seks år gammel, da han deltok på en katolsk messe. Han ble antatt død, og begravd in absentia. Han døde nesten i fangenskap, men fikk hjelp til å flykte til Kenya. Der tilbragte han 10 år i en flyktningleir nær Nairobi, før han ble flyttet til USA av organisasjonen «Catholic Charities» i 2001. Navnet Lopez var et tilnavn han fikk i flyktningleiren. 
Inspirasjonen til å begynne med løping fikk han da han så Michael Johnson i sommer-OL 2000.

Karriere

Lomong kvalifiserte seg til USAs OL-lag 6. juli 2008, etter å ha vært amerikansk statsborger ett år. Ved sommer-OL 2008 deltok han på 1500 meter, og gikk videre fra innledningsheatene, med femteplass i sitt heat. I semifinalen ble han imidlertid slått ut, og nådde ikke finalen. Han kom sist i sitt semifinaleheat, med tiden 3.41,00. Lomong ble valgt til å være USAs flaggbærer ved åpningsseremonien, av de andre lagkapteinene. 
I 2009 vant han sin første nasjonale tittel som amerikansk statsborger, da han vant 1500 meter ved USA-mesterskapet utendørs. Samme år kom han også på åttendeplass ved VM i friidrett i Berlin.
Han ble amerikansk mester igjen i 2010, da han vant 1500 meter ved utendørsmesterskapet. Senere på året forbedret han sin personlige rekord til 3.32,20 ved Diamond League-stevnet i Monaco.
Ved VM i friidrett innendørs 2012 nådde han finalen på 3000 meter. I finalen løp han på 7:44,16, som var ny personlig rekord, og endte på sjetteplass. Landsmannen Bernard Lagat vant gull på denne distansen. Han kom på andreplass på 3000 meter ved USA-mesterskapet innendørs 2012.
Romersk betong

Pozzolana

En ingrediens i dem romerske betong var pozzolana, en type vulkansk sand med spesielle kjemiske egenskaper, som ga det estra sterk bindeevne og styrke.

Bruk av romersk betong i moderne tid

Aswandemningen

Fremtidig bruk av romersk betong

Romersk betong er interessant fremover, dels fordi det kan størkne under vann, men spesielt fordi det under produksjonen avgir mindre karbondioksid enn den betong, som blir fremstilt i dag. Å ta i bruk romersk betong i moderne betongproduksjon vil da kunne bidra til mindre utslipp av klimagassen karbondioksid.
Elmer Ambrose Sperry

Biografi

Sperry ble født i Cincinnatus, New York 12. oktober 1860 til Stephen Decatur Sperry og Mary Burst. Han hadde  engelske røtter.  Hans familie hadde bodd i det som i dag er de nordvestlige stater i USA siden 1600-tallet og hans eldste amerikanske forfedre var en engelsk nybygger ved navn Richard Sperry. Hans mor døde i barselseng dagen etter han ble født.
Han gikk tre år på en offentlig skole i Cortland, New York, så tre år på Cornell University fra 1878. I 1879 ble han interessert i dynamoer. Han flyttet til Chicago, Illinois tidlig i 1880 og kort tid senere grunnla han Sperry Electric Company. Han giftet seg med Zula Augusta Goodman (?-1929) i Chicago, Illinois 28. juni 1887.
I 1896 kunne han, som første amerikaner kjøre med en amerikanskbygget bil i Paris' gater.
I 1900 etablerte Sperry et elektrokjemisk laboratorium i Washington D.C. hvor han sammen med sin medarbeider Clifton P. Townshend utviklet en prosess for å å utvinne ren kaustisk soda. De to mennene oppdaget også en prosess for å gjenvinne tinn fra skrapmetall. Sperry eksperimenterte med dieselmotorer, gyroskopiske kompass og gyroskopiske stabilisatorer for skip og fly.
I 1910 grunnla han Sperry Gyroscope Company i Brooklyn, New York, og hans første kompass ble testet samme år ombord i marinefartøyet USS  «Delaware». I 1914 fikk han en premie fra Aero Club of France for sin flystabilisator. Han fikk også Elliott Cresson-medaljen samme år. I 1918 utviklet han en høy-intenstiv buelampe som ble brukt som lyskaster av både den amerikanske hær og marine Han etablerte åtte selskaper og tok ut over 400 patenter.
I 1923  døde hans sønn, Lawrence Burst Sperry (1892-1923), over Nordsjøen i en flyulykke i et fly han selv hadde konstruert. I januar 1929 solgte Elmer A. Sperry firmaet Sperry Gyroscope Company til North American Aviation. Året etter døde hans kone den 31. mars I Havana, Cuba.
Han døde på St. John's Hospital i Brooklyn, New York den 16. juni 1930 av komplikasjoner etter en gallestensoperasjon utført seks uker tidligere. Han ble 69 år gammel.
Sesamfrø

Sesamfrø kommer fra sesam. De er rike på mineraler, E-vitamin, flerumettet fett og protein. Sesamfrø kan brukes til baking av brød og liknende bakverk, i vegetariske posteier og vegetarisk farse. De ristede frøene smaker også godt i salater.
Mark Esper

Karriere

Esper tjenestegjorde som infanterioffiser i 101. luftbårne divisjon og deployerte for Gulf-krigen. Hans bataljon var en del av den berømte «venstre hook» som førte til nedkjempelsen av den irakiske hæren. For hans handlinger ble Esper tildelt flere krigsdekorasjoner, herunder en Bronze Star. Han var senere kompanisjef for et luftbårent kompani i Europa, og stipendiat i Pentagon. Esper var i aktiv tjeneste i over ti år før han gikk over til District of Columbia Army National Guard og senere hærreserven, til slutt med graden oberstløytnant.
Radiovisa

«Radiovisa» skal ifølge Alf Prøysen være et skillingstrykk som stammer fra en revy som het «Mr. Johnson i Gamlelandet» som ble spilt i Kongshavn. Prøysen var usikker på hvem som hadde laget visa, men antok at det kunne dreie seg om Henrik Fjeld.

Teksten

1.Denna radioen liker jeg bra,

den er både til hygge og nytte

jeg må ha den hver time på da'n

den har blitt meg i livet en støtte.

Om jeg et eller sprer møkk

kort sagt, det som sies kan på trøkk

det går unna på en, to, tre

jeg har radion å takke for det.
2.Her til jul skulle jeg slakte en gris,

jeg til foredrag om slakting lytta.

Jeg sto ferdig med øksa presis

grisen tenkte nå bær det mot gryta.

Men så plutselig sa radion stopp

grisen gjorde av glede ett hopp,

enda lever den grisen i fred

jeg har radioen å takke for det.
3.Jeg kan ikke radion bli kvitt,

jeg ligger og lytter om natta,

og kona beklager seg titt

for atte jeg helt har forlatt a.

Men tvillinger det fikk a lell

og så sprall a av sinne en kveld,

så jeg barnerik enkemann ble

jeg har radioen å takke for det.
Farmakologisk institutt

Farmakologisk institutt ved Universitetet i Oslo ble stiftet i 1895 av Norges første farmakolog Poul Edvard Poulsson (professor i farmakologi 1895-1928).

Norsk selskap for farmakologi og toksikologi (NSFT),Nordisk farmakologmøte , vår-, høst- og vintermøtene

Norsk selskap for farmakologi og toksikologi (NSFT) er en organisasjon som har som formål å fremme utvikling og interesse for farmakologi og toksikologi i Norge. NSFT arrangerer faglige seminarer og møter og har ca 500 medlemmer inklusive et tyvetalls bedriftsmedlemmer. Organisasjonen ble stiftet i 1936.

Historie

Historien til selskapet forteller en del om historien til farmakologi i Norge etter 1936.

Poul Edvard Poulsson-forelesningene

Opprettet med ønske om å hedre minnet om Norges første farmakolog, som stiftet Farmakologisk institutt og var professor der mellom 1895 og 1928 , etter et behov om identitetsskaping for faget.
Simon Helg

Klubbkarriere

Helg begynte karrieren som fotballspiller i Skogstorp GoIF, og spilte for IFK Eskilstuna i ett år før han ble hentet til Hammarby IF. Helg spilte tre sesonger for klubben i Allsvenskan, før klubben rykket ned til Superettan. Helg forble i klubben i et forsøk på opprykk, men gikk etter to sesonger til GIF Sundsvall. Helg var med da GIF Sundsvall rykket ned til Superettan etter 2012-sesongen, og var med da de rykket opp igjen etter 2014-sesongen.

Landslagskarriere

Helg spilte 18 kamper og scoret to mål for Sveriges U17-lag fra 2005 til 2007, samt spilte elleve kamper og scoret to mål for Sveriges U19-lag fra 2008 til 2010.
Fottøy

Fottøy består av klær man bruker på føttene. Fottøy benyttes for å beskytte føttene, for å holde vann ute, for å gi bedre grep, eller som pynt. Mellom fottøyet og føttene benyttes sokker eller strømper, unntatt for sandaler og lignende. Håndverkere som lager og reparerer fottøy kalles skomakere. Fottøy blir i dag i all hovedsak industrielt framstilt.
Det eldste kjente fottøy ble oppdaget i Fort Rock Cave i den amerikanske delstaten Oregon. Karbondatering av disse sandalene, som var vevd av bark fra malurtarten artemisia tridentata, indikerer en alder på minst 10 000 år.
Our Love to Admire

Our Love to Admire er det tredje studioalbumet til det amerikanske indiebandet Interpol, opprinnelig utgitt den 10. juli 2007. Albumet lekket ut på internett allerede den 21. juni 2007. Our Love to Admire skiller seg ut fra Interpols tidligere album lydmessig på grunn av keyboard som ble brukt under innspillingen.
Sandvolleyball under Sentralamerikanske og karibiske leker 1998

Sandvolleyball under Sentralamerikanske og karibiske leker 1998. Sandvolleyball var en av flere sporter i de attende sentralamerikanske og karibiske leker som ble arrangert i Maracaibo i Venezuela i perioden 8. til 22. august 1998. Det var første gangen som sandvolleyball var med i de sentralamerikanske og karibiske leker. Det var to turneringer, en for menn og en for kvinner. Cuba vant mennenes turnering og Mexico vant dameturneringen.